
R E F E R A T   DE   A P R O B A R E
privind achitarea de către Municipiul Brad a debitului datorat
 S.C. TERMICA BRAD S.A. de către un fost chiriaș decedat




	Conform prevederilor art. 30 alin. 6 din Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor „Raporturile juridice stabilite de comun acord între locator şi locatar, precum şi nerespectarea obligaţiilor contractuale de către locatar nu absolvă proprietarul, în calitate de locator, de obligaţiile sale faţă de asociaţia de proprietari sau faţă de furnizorii de utilităţi publice, prevăzute în prezenta lege”.
	Defunctul Iezan Roman Miron, fost chiriaș al apartamentului 56 din blocul 105G situat pe strada Adrian Păunescu, municipiul Brad, județul Hunedoara, figurează în evidențele S.C. TERMICA BRAD S.A. cu un debit în valoare de 182,08 lei.
	Ținând cont de  adresa nr. 1.458/27.04.2022 a S.C. TERMICA BRAD S.A., înregistrată la Primăria Municipiului Brad sub nr. 27.310/27.04.2022 și de prevederile legale în vigoare, am inițiat prezentul proiect de hotărâre prin care am propus aprobarea achitării de către Municipiul Brad a debitului în sumă totală de 182,08  lei datorat S.C. TERMICA BRAD S.A. de către fostul chiriaș, defunctul Iezan Roman Miron.
	În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
	Invoc în susţinerea propunerii mele prevederile art. 30 alin. 6 din Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor.

